ନାଲୋକ୍ସେଗୋଲ

ନାଲୋକ୍ସେଗୋଲ (ଇଂରାଜୀ ଭାଷାରେ Naloxego), ବିକ୍ରୟ ନାମ ମୋଭାଣ୍ଟିକ୍ ଏବଂ ମୋଭେଣ୍ଟିଗ୍, ଏକ ଔଷଧ ଯାହା  ଦୀର୍ଘ ଦିନ ଧରି ଅଣ-କର୍କଟ ଯନ୍ତ୍ରଣା ଭୋଗୁଥିବା ଲୋକଙ୍କ ମଧ୍ୟରେ ହେଉଥିବା ଓପିଓଏଡ୍- କୋଷ୍ଠକାଠିନ୍ୟ ପାଇଁ ବ୍ୟବହୃତ ହୁଏ । ଯେତେବେଳେ ଅନ୍ୟାନ୍ୟ ଝାଡ଼ା କରେଇବା ଔଷଧ ବା ରେଚକ କାମ କରେ ନାହିଁ ସେତେବେଳେ ଏହା ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ଏହା ସାଧାରଣ ଯନ୍ତ୍ରଣା ପରିଚାଳନାକୁ ପ୍ରଭାବିତ କରେ ନାହିଁ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା, ବାନ୍ତି, ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଓପିଓଏଡ ପ୍ରତ୍ୟାହାର ଏବଂ ଜଠରାନ୍ତ୍ର ଛିଦ୍ର ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ କ୍ଷତି ହେବା ଦେଖାଇ ନାହିଁ; ତଥାପି ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ରାସାୟନିକ ଭାବରେ ଏହା ପଲିଏଥିଲିନ ଗ୍ଲାଇକଲ୍ (PEF) ସହିତ ସଂଲଗ୍ନ ହୋଇଥିବା ନାଲୋକ୍‌ସୋନ । ଏହା ଏକ ପ୍ରାନ୍ତୀୟ କାର୍ଯ୍ୟ କରୁଥିବା μ-ଓପିଓଏଡ୍ ରିସେପ୍ଟର ଆଣ୍ଟାଗୋନିଷ୍ଟ, ଯାହା ଓପିଓଏଡକୁ ଅନ୍ତନଳୀରେ ଥିବା ରିସେପ୍ଟର ସହିତ ବାନ୍ଧିବାରେ ରୋକିଥାଏ । 

୨୦୧୪ ମସିହାରେ ଆମେରିକା ଓ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ନାଲୋକ୍ସେଗୋଲକୁ ଅନୁମୋଦନ କରାଯାଇଥିଲା ।  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହି ଔଷଧ ନିମନ୍ତେ ମାସକୁ ପ୍ରାୟ ୩୬୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୫୫ ପାଉଣ୍ଡ । ୨୦୧୫ ସୁଦ୍ଧା ଏହା ଯୁକ୍ତରାଷ୍ଟ୍ରରେ ଆଉ ନିୟନ୍ତ୍ରିତ ପଦାର୍ଥ ନୁହେଁ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ